open-index/open-wikipedia-markdown huggingface dataset:
வாசுவிக் தொழில்துறை ஆராய்ச்சி விருது

**வாசுவிக் தொழில்துறை ஆராய்ச்சி விருது** (*VASVIK Industrial Research Award*) என்பது அறிவியல் மற்றும் தொழில்நுட்பத் துறைகளில் தொழில்துறை ஆராய்ச்சியில் சிறந்து விளங்குவதை அங்கீகரிப்பதற்கும் ஊக்குவிப்பதற்கும் நிறுவப்பட்ட ஓர் இந்திய விருதாகும். இந்த விருது ஆண்டுதோறும் தனிநபர்கள் அல்லது குழுக்களுக்கு வழங்கப்படுகிறது. இந்த விருது பெறுபவர், மேற்கோளுடன், 100,000 உரூபாய் ரொக்கப் பரிசாகப் பெறுவார்.

## விளக்கம்
வாசுவிக் விருதுகள் *விவித்லாக்சி ஆட்யோகிக் சம்ஷோதன் விகாஸ் கேந்திரா* (வாசுவிக்) என்ற இலாப நோக்கற்ற அரசு சாரா அமைப்பினால் 1974ஆம் ஆண்டில் மும்பையைச் சேர்ந்த படேல்களின் வணிகக் குடும்பத்தால் நிறுவப்பட்டது. மும்பையின் முன்னாள் செரீப் மோகன் படேல் தலைமையில், முதல் கண் முனை தூய அலுமினிய குழாயை உருவாக்கிய பெருமைக்குரியவர். அறிவியல் மற்றும் தொழில்நுட்பத் துறைகளில் இந்தியாவில் தொழில்துறை அடிப்படையிலான ஆராய்ச்சியை ஊக்குவிக்கும் நோக்கில் இந்த விருதுகள் ஆண்டுதோறும் சுழற்சி முறையில் நிறுவப்பட்டுள்ளன. விருதுகளுக்காக ஒன்பது பிரிவுகள் அடையாளம் காணப்பட்டுள்ளன. மேலும் தனிநபர்கள் மற்றும் குழுக்கள் விருதுகளுக்கு தகுதியானவர்கள். ஒரு விருது பெண் அறிவியலாளர்களுக்காக ஒதுக்கப்பட்டுள்ளது. விருது பெறுபவர்கள் இந்த அமைப்பால் பரிந்துரைக்கப்பட்ட ஆலோசகர்கள் குழுவால் தேர்ந்தெடுக்கப்படுகின்றனர். இறக்குமதி மாற்றீடு, உற்பத்தி செலவுகளைக் குறைத்தல் மற்றும் அந்நிய செலாவணி சேமிப்பு ஆகியவற்றின் மூலம் நாட்டின் பொருளாதார வளர்ச்சியை ஊக்குவிக்கும் வடிவமைப்பு, உற்பத்தி நுட்பங்களில் புதுமைகளை இந்த விருதுகள் கௌரவிக்கின்றன.

## பிரிவுகள்
வாசுவிக் விருதுகள் ஒன்பது பிரிவுகளில் வழங்கப்படுகின்றன, இவற்றில் 8 பொதுப் பிரிவுகளாகவும், சந்தாபென் மோகன்பாய் படேல் தொழில்துறை ஆராய்ச்சி விருது பெண் அறிவியலாளர்களுக்கு மட்டுமே வழங்கப்படுகிறது.

* வேளாண் அறிவியல் தொழில்நுட்பம்
* உயிரிஅறிவியல் தொழில்நுட்பம்
* வேதிஅறிவியல் தொழில்நுட்பம்
* மின், மின்னணு அறிவியல் தொழில்நுட்பம்
* சுற்றுச்சூழல் அறிவியல் தொழில்நுட்பம்
* இயந்திரவியல் மற்றும் கட்டமைப்பு அறிவியல் தொழில்நுட்பம்
* தகவல் தொடர்பு தொழில்நுட்பம்
* பொருள் அறிவியல் தொழில்நுட்பம்
* பெண் அறிவியலாளர்களுக்கான சந்தபென் மோகன்பாய் படேல் தொழில்துறை ஆராய்ச்சி விருது

## மேற்கோள்கள்

பகுப்பு:இந்திய அறிவியல், பயனறிவியல்சார் பரிசுகள்
புசுகர் சட்டமன்றத் தொகுதி

**புசுகர் சட்டமன்றத் தொகுதி** *(Pushkar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. புசுகர், அஜ்மீர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இருபீனைல் அசிட்டோநைட்ரைல்

**இருபீனைல் அசிட்டோநைட்ரைல்**  (*Diphenylacetonitrile*) என்பது C14H11N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைபீனைல் அசிட்டோநைட்ரைல் என்றும் அழைக்கப்படும் இச்சேர்மம் மருந்துத் துறையில் பல்வேறு வகையான பயன்பாடுகளைக் கொண்டுள்ளது. 

## தயாரிப்பு
பீனைல் அசிட்டோநைட்ரைல் புரோமினேற்றம் செய்யப்பட்டு புரோமோபென்சைல் சயனைடு தயாரிக்கப்படுகிறது. இது அலுமினியம் டிரைகுளோரைடு முன்னிலையில் பென்சீனுடன் வினைபுரிந்து இருபீனைல் அசிட்டோநைட்ரைல் உருவாகிறது.
## பயன்கள்
புதிய கார்பன்-கார்பன் இணைப்புகள், மருந்து இடைமுகங்கள் தயாரிப்பில் இருபீனைல் அசிட்டோநைட்ரைல் பயன்படுத்தப்படுகிறது.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:நைட்ரைல்கள்
பகுப்பு:பென்சைதரைல் சேர்மங்கள்
கமல்ஜீத் செராவாத்

**கமல்ஜீத் செராவாத்** (*Kamaljeet Sehrawat*)(பிறப்பு: செப்டம்பர் 29,1972) ஓர் இந்திய அரசியல்வாதியும் சமூக ஆர்வலரும் ஆவார். இவர் மேற்கு தில்லி மக்களவைத் தொகுதியிலிருந்து பாரதிய ஜனதா கட்சியின் பிரதிநிதியாக மக்களவை உறுப்பினராக உள்ளார்.

## அரசியல் வாழ்க்கை
2007இல் நஜாப்கரில் பாஜக மாவட்ட துணைத் தலைவராக செராவாத் பொறுப்பேற்றார். இவர் 2008இல் மத்தியாலா சட்டமன்றத் தொகுதியில் சட்டமன்றத் தேர்தலில் போட்டியிட்டார். ஆனால் இந்திய தேசிய காங்கிரசின் சுமேசு சோகீனிடம் 6,629 வாக்குகள் வித்தியாசத்தில் தோல்வியடைந்தார். 2009 முதல் 2014 வரை, தில்லி பிரதேச பாஜக செயலாளராக பணியாற்றினார். இவர் 2014 முதல் 2016 வரை பாஜக தில்லி மகளிர் அணியின் தலைவராகப் பதவி வகித்தார்.

2014ஆம் ஆண்டில், தெற்கு தில்லி மாநகராட்சியின் மாநகரத் தந்தைப் பதவிக்கு வேட்பாளராக தேர்ந்தெடுக்கப்பட்டார். 2016 மற்றும் 2017க்கு இடையில், செராவாத் தில்லி மாநிலத்தின் பாஜகவின் துணைத் தலைவராக இருந்தார். 2022ஆம் ஆண்டில், செராவாத் துவாரகா பி பகுதி தொகுதியிலிருந்து மாநகர உறுப்பினராகத் தேர்தலில் வெற்றி பெற்றார்.

செராவாத் 2016 முதல் 2017 வரை பாஜகவின் தில்லி மாநிலத்தின் துணைத் தலைவராகப் பணியாற்றினார். கட்சியின் மூலோபாய திட்டமிடல் மற்றும் வெளிப்புற முயற்சிகளுக்கு பங்களித்தார். இதைத் தொடர்ந்து, இவர் 2018இல் நிலைக்குழு உறுப்பினராக தேர்ந்தெடுக்கப்பட்டார்.

2024 மக்களவைத் தேர்தலில் மேற்கு தில்லி பாஜக வேட்பாளராக செராவாத் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார்.

## திருமணம்
செராவாத் இராஜ்குமார் செராவாத்தை மணந்தார்.

## மேற்கோள்கள்

பகுப்பு:1972 பிறப்புகள்
பகுப்பு:18ஆவது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பவர் கிரிட் கார்பரேசன்

**இந்திய மின் சக்தி வலைப்பின்னல் நிறுவனம்** (*Power Grid Corporation of India Limited*)இந்திய அரசின் மின்சக்தி அமைச்சகத்தின் கீழ் இயங்கும் ஒரு  பொதுத்துறை நிறுவனம் ஆகும். 23 அக்டோபர் 1989 அன்று நிறுவப்பட்ட இந்நிறுவனததின் தலைமையிடம் அரியானா மாநிலத்தின் குருகிராம் நகரத்தில் உள்ளது. இந்நிறுவனம் இந்தியாவிற்கு தேவையான 50% மின்சாரத்தை மின் வலைப்பின்னல் மூலம் கடத்துகிறது. 
## வணிகம்
பவர் கிரிட் கார்பரேசன்தனது மின் உற்பத்தி நிலையங்கள் மூலம் உற்பத்தி செய்யும் மின்சாரத்தை, தங்கள் மின் வலைப்பின்னல்கள் மூலம் மாநிலங்களுக்கும், ஒன்றியப்பகுதிகளுக்கும் (அந்தமான் & நிக்கோபார் தீவுகள் தவிர) விநியோகம் செய்கிறது. மேலும் இந்நிறுவனம் மாநில அரசுகளுக்கு மின்சாரம் உற்பத்தி மற்றும் விநியோகம் தொடர்பாக ஆலோசனைகள் வழங்குதல், தங்கள் மின் வலைப்பின்னல் மூலம் பவர் டெல் எனும் துணை நிறுவனம் மூலம் தொலைதொடர்பு இணைப்புகள் வழங்குகிறது.

இந்நிறுவனத்தின் மின்சார வலைப்பின்னல்கள் நாடு முழுவதும் 1,68,140 கிலோமீட்டர் நீளத்திற்குள்ளது. மேலும் இந்நிறுவனத்தின் கீழ் துணை மின் நிலையங்கள் உள்ளது. 31 சனவரி 2021 அன்று இதன் மின் ஆற்றல்  422,430 மெகாவாட் ஆகும்.

பவர் கிர்ட் கார்பரேசனின் பங்குகள் மும்பை பங்குச் சந்தை மற்றும் இந்திய தேசிய பங்கு சந்தைகளில் பட்டியலிடப்பட்டுள்ளது. 30 செட்படம்பர் 2010 அன்று பவர் கிரிட் கார்பரேசனில் 7,92,096 பங்குதாரர்கள் இருந்தனர். துவக்கத்தில் மின் வலைப்பின்னல்கள் இந்தியா முழுவதும் மின் விநியோகததை தேசிய அனல் மின் நிறுவனம், என் எச் பி சி நிறுவனம் மற்றும் என் இ இ பி கோ (North Eastern Electric Power Corporation)   நிறுவனங்கள் மேற்கொண்டது. சனவரி 1993ல் மின் விநியாக அமைப்புச் சட்டத்தின் கீழ் மேற்படி மூன்று நிறுவனங்கள் ஒரு குடையின் கீழ் பவர் கிரிட் கார்பரேசன் நிறுவனத்துடன் இணைக்கப்பட்டது. 
### பவர் டெல்
பவர் டெல் என்பது பவர் கிரிட் கார்பரேசனின் தொலைதொடர்பு நிறுவனம் ஆகும். பவர் கிரிட் வலைப்பின்னலுடன் இணைந்து பவர் டெல் நிறுவனம், இந்தியா முழுவதும் 300+ மையங்களுடன்  நீளத்திற்கு தொலைதொடர்புகளுக்கான வலைப்பின்னல்களைக் கொண்டுள்ள்து. 

## இதனையும் காணக
* பொதுத்துறை நிறுவனங்கள், இந்தியா
## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்திய அரசுத்துறை நிறுவனங்கள்
பகுப்பு:இந்திய நிறுவனங்கள்
நாசா வரலாற்று ஆலோசனைக் குழு

**நாசா வரலாற்று ஆலோசனைக் குழு** (*NASA Historical Advisory Committee*) என்பது அமெரிக்க விண்வெளி ஆராய்ச்சி மையமான நாசா 1964ஆம் ஆண்டு நிறுவிய வரலாற்றாசிரியர்களின் குழுவாகும். நாசாவின் வரலாற்று ஆவணங்கள், நிகழ்வுகள், திட்டங்கள், மற்றும் முக்கியமான ஆராய்ச்சி சாதனைகள் போன்றவற்றை சரியாகப் பதிவுசெய்து, பாதுகாத்து, ஆராய்ச்சிக்காவும் கல்விக்காகவும் பயன்படுத்துவது இக்குழுவின் பணியாகும். 

## வரலாறு
நாசா வரலாற்று அலுவலகம் அதன் முதல் தலைமை வரலாற்றாசிரியர் முனைவர் யூகின் எம்மேவின் கீழ் 1960ஆம் ஆண்டில் நிறுவப்பட்டது. இந்தக் குழு முதலில் பல்வேறு உறுப்பினர்களைக் கொண்டிருந்தது. இவர்கள் ஆரம்பத்தில் புதிய வரலாற்றுத் திட்டத்திற்கு ஆதரவையும் கௌரவத்தையும் தேட முயன்றனர். 1969ஆம் ஆண்டு முதல் 1970ஆம் ஆண்டு வரை, இந்தக் குழுவில் பல்கலைக்கழகங்களைச் சேர்ந்த தொழில்முறை வரலாற்றாசிரியர்கள் அதிகளவில் சேர்க்கப்படத் தொடங்கினர். இவர்கள் நாசா வரலாற்றுத் திட்டத்தில் தங்கள் அதிருப்தியைத் தெரிவித்தனர். இதன் விளைவாக, வரலாற்று ஆலோசனைக் குழுவின் அளவு குறைக்கப்பட்டு, நாசா வரலாற்று அலுவலகத்தின் பணிகளை மேற்பார்வையிட பல்கலைக்கழகத்தை தளமாகக் கொண்ட தொழில்முறை வரலாற்றாசிரியர்களை மட்டுமே கொண்டதாக மறுசீரமைக்கப்பட்டது.

## தலைவர்கள்
*வூட் கிரே, 1964-1966
*மெல்வின் கிரான்செபெர்க், 1966-1970
*இலூயிசு மார்டன், 1970-
*வால்டர் ரண்டெல்

## உறுப்பினர்கள்
*டேனியல் இயே. பூர்சுடின்
*டேவிட் புசுனெல்
*இயேம்சு எல். கேட், 1964
*ஏ.அண்டர் டுப்ரீ
*பி.ஓலி
*தாமசு பி. இயூசு
*எல்டிங் இ. மோரிசன், 1972
*இராபர்ட் பி. முல்தாஃப்
*இராட்மேன் டபிள்யூ. பால்
*இராபர்ட் எல். பெர்ரி
*இயான் பி. ரே

## மேற்கோள்கள்

பகுப்பு:அமெரிக்க விண்வெளித் திட்டங்கள்
பகுப்பு:விண்வெளி நிறுவனங்கள்
மத்திய கட்டட ஆராய்ச்சி நிறுவனம்

**மத்திய கட்டட ஆராய்ச்சி நிறுவனம்** (*Central Building Research Institute*) என்பது இந்தியாவின் உத்தராகண்டம் மாநிலத்தின் ரூர்க்கியில் அமைந்துள்ளது. இந்தியாவில் "கட்டட அறிவியல் மற்றும் தொழில்நுட்பத்தை உருவாக்குதல், பயன்பாட்டிற்கு கொண்டுவருதல், ஊக்குவித்தல்" ஆகியவற்றிற்கு பொறுப்பான அறிவியல் மற்றும் தொழில்துறை ஆராய்ச்சி குழுமத்தின் ஓர் அங்கமாகும்.

1947ஆம் ஆண்டு தொடங்கப்பட்டதிலிருந்து, கட்டடக் கட்டுமானம் மற்றும் கட்டுமானப் பொருள் தொழில்களுக்கு கட்டடப் பொருட்கள், சுகாதார கண்காணிப்பு மற்றும் கட்டமைப்புகளின் மறுசீரமைப்பு, பேரழிவு தணிப்பு, தீ பாதுகாப்பு, எரிசக்தி திறமையான கிராமப்புற மற்றும் நகர்ப்புற வீடுகள் ஆகியவற்றின் பிரச்சினைகளுக்கு சரியான நேரத்தில், பொருத்தமான மற்றும் சிக்கனமான தீர்வுகளைக் கண்டறிவதில் நிறுவனம் உதவுகிறது. வளர்ச்சிச் செயல்பாட்டில் ஆய்வு மேம்பாடு மூலம் மக்களுக்கு சேவை செய்ய இந்நிறுவனம் உறுதிபூண்டுள்ளது. இதற்காகப் பன்னாட்டு மற்றும் தேசிய அளவில் இணைப்புகளைப் பராமரிக்கிறது.

## ஆய்வு மேம்பாட்டுப் பிரிவுகள்
* மேம்பட்ட கான்கிரீட், எஃகு & கலவைகள்
* கட்டிடக்கலை திட்டமிடல் & ஆற்றல் திறன்
* கட்டுமானப் பொருட்கள் & சுற்றுச்சூழல் நிலைத்தன்மை
* கட்டுமான தானியக்கம் & ரோபாட்டிக்சு
* தீ தடுப்பு தொழினுட்பம்
* புவித்தொழினுட்ப பொறியியல் & புவி அபாயங்கள்
* பாரம்பரியம் மற்றும் சிறப்பு கட்டமைப்புகள்
* கட்டமைப்பு பொறியியல்

## இயக்குநர்கள்
* பிரதீப் குமார் இராமன்சர்லா நவம்பர் 2022 - முதல்
* என். கோபாலகிருஷ்ணன்:
* கிரிசு சாகனி: ஆகத்து 2015 – திசம்பர் 2015
* எசு. கே. பட்டாச்சார்யா: 2009–2015
* கணேஷ் பாபு கோடெபோயின: 2005 - 2007
* வி. கே. மாத்தூர்: 2000–2005
* ஆர். என். ஐயங்கார்: 1994–2000

## மேற்கோள்கள்

## வெளியிணைப்புகள்
* 

பகுப்பு:அறிவியல் மற்றும் தொழிலக ஆய்வு மன்றம் (இந்தியா)
பகுப்பு:இந்தியாவில் உள்ள அறிவியல் நிறுவனங்கள்
பசுதிபதி நாகராஜு பஞ்சலிங்கலா

**பசுதிபதி நாகராஜு பஞ்சலிங்கலா** (*Bastipati Nagaraju Panchalingala*)(பிறப்பு 1979) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர்2024ஆம் ஆண்டு நடைபெற்ற இந்தியப் பொதுத்தேர்தலில் தெலுங்கு தேசம் கட்சியைப் பிரதிநிதித்துவப்படுத்தி போட்டியிட்டதில் கர்நூல் மக்களவைத் தொகுதியிலிருந்து தேர்ந்தெடுக்கப்பட்டார்.

## இளமை
நாகராஜு கர்நூலின் பஞ்சலிங்கலாவைச் சேர்ந்தவர். இவர் குருவ பூஷண்னாவின் மகன் ஆவார். இவர் 2006 இல் சுவாமி ராமானந்த் தீர்த்த மராத்வாடா பல்கலைக்கழகத்தில் வேதியியலில் முதுநிலைப் பட்டம் பெற்றார். அரசியலில் நுழைவதற்காக 2021-ல் அரசு விரிவுரையாளர் வேலையை விட்டுவிலகினார்.

## அரசியல்
நாகராஜு பஞ்சலிங்கலாவின் மாநகராட்சி உறுப்பினராகப் பணியாற்றினார். இவர் ஆந்திரப் பிரதேசத்தில் 2024 இந்தியப் பொதுத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தும் வகையில் கர்நூல் மக்களவைத் தொகுதியிலிருந்து வெற்றி பெற்றார். இவர் 6,58,914 வாக்குகளைப் பெற்று, தனது நெருங்கிய போட்டியாளரான ஒய். எஸ். ஆர். காங்கிரசு கட்சியின் பி. ஒய். இராமையாவை 1.11.298 வாக்குகள் வித்தியாசத்தில் தோற்கடித்தார்.

## தேர்தல் புள்ளிவிவரங்கள்

## மேலும் காண்க

*18வது மக்களவை

## மேற்கோள்கள்

பகுப்பு:18ஆவது மக்களவை உறுப்பினர்கள்
கபுர்த்தலா இரயில் பெட்டி தொழிற்சாலை

**கபுர்த்தலா இரயில் பெட்டி தொழிற்சாலை** (*Rail Coach Factory, Kapurthala*) இந்தியாவின் பஞ்சாப் மாநிலம் கபுர்த்தலாவில் உள்ள இரயில் பெட்டி தொழிற்சாலை ஆகும். இத்தொழிற்சாலை இந்திய இரயில்வேயின் ஓர் உற்பத்தி பிரிவாகும். 1985 ஆம் ஆண்டு 423 கோடி ரூபாய் முதலீட்டில் இத் தொழிற்சாலை அமைக்கப்பட்டது. இந்திய இரயில்வேயின் உற்பத்தித்   திறனை மேம்படுத்தவும் வேலை வாய்ப்பை உருவாக்கவும் இத்தொழிற்சாலை ஏற்படுத்தப்பட்டது. இந்த அலகானது சலந்தர்-ஃபிரோஸ்பூர் இரயில் பாதையில் அமைந்துள்ளது. தற்போது புதிய மற்றும் லிங்க்கே ஆப்மேன் புஷ் மற்றும் மெயின்லைன் எலக்ட்ரிக் மல்டிபிள் யுனிட் இரயில் பெட்டிகளை உற்பத்தி செய்யும் பணிகளை மேற்கொள்கிறது.

## வரலாறு
இரயில் பெட்டி தொழிற்சாலைக்கான அடிக்கல் 1985 ஆகஸ்ட் 17 அன்று அப்போதைய இந்தியப் பிரதமர் இராஜீவ் காந்தியால் 423 கோடி ரூபாய் தொடக்க முதலீட்டில் ஆரம்பிக்கப்பட்டது. இந்த அலகு 2 ஆண்டுகளுக்கு பிறகு செப்டம்பர் 19-1987 அன்று உற்பத்தியைத் தொடங்கியது. மேலும் சில மாதங்களுக்குப் பிறகு மார்ச் - 31-1988 அன்று அதன் முதல் பெட்டியை தயாரித்து வெளியிட்டது.> மார்ச் 2022 நிலவரப்படி இத் தொழிற்சலை 60க்கும் மேற்பட்ட ரயில் பெட்டிகளை தயாரித்துள்ளது. இது இந்திய ரயில்வேயின் மொத்த ரயில் பெட்டிகளின் உற்பத்தியில் 50 சதவீதத்திற்கும் அதிகமாகும்.

இவற்றில் சில
* தேஜாஸ் அதிவேக ரயில் பெட்டி கபுர்த்தலாவில் மட்டுமே தயாரிக்கப்படுகிறது.
* குளிர்சாதன வசதி அல்லாத பொதுப் பெட்டிகள்
* குளிர்சாதன வசதி அல்லாத லக்கேஜ் கம் பிரேக் வேன்
* குளிரூட்டப்பட்ட பார்சல் வேன்
* விபத்து நிவாரண ரயில்

2021- 22 நிதியாண்டில் இந்த இரயில் பெட்டி தொழிற்சாலை 1862 பெட்டிகளை உற்பத்தி செய்தது. இது இதுவரை இல்லாத அதிகபட்சமாகும். இவற்றில் 1840 துருப்பிடிக்காத எஃகு பெட்டிகள் மீதமுள்ள 2.-ஆம் கட்ட மெமு ரயில் பெட்டிகள் இந்த ஆண்டில் இந்த அலகு ஒட்டு மொத்த பெட்டி உற்பத்தியில் 40,000 ஐ தாண்டியது. மார்ச் 2022 வரை ஆர்.சி.எப். 60 க்கும் மேற்பட்ட வடிவமைப்பு வகைளைக் கொண்ட 41,014 பெட்டிகளை உற்பத்தி செய்துள்ளது. அவை ஏசி மற்றும் ஏசி அல்லாதவை. இது இந்திய இரயில்வேயில் இயங்கும் மொத்த பெட்டிகளில் 50 சதவீதத்துக்கும் அதிகமாகும். இந்த தொழிற்சாலை இந்திய பாதுகாப்பு ஆராய்ச்சி மேம்பாட்டு தொழிலகத்துடன் இணைந்து பெட்டிகளில் உயிரிச்சிதைவுறு கழிவுகளைச் சுத்திகரிப்பதற்கான மிகவும் செலவு குறைந்த உள்நாட்டு தொழில்நுட்பத்தையும் உருவாக்கியுள்ளது. 

2015 -16 ஆம் நிதியாண்டில் இந்த தொழிற்சாலை 120 எல்.எச்.பி பயணிகள் பெட்டிகளைத் தயாரித்து வங்கதேசத்திற்கு ஏற்றுமதி செய்துள்ளது. இதன் விலை 367 கோடியாகும். முதல் தொகுதி 40 பெட்டிகள் மார்ச் 2016 இல் அனுப்பப்பட்டன. இதற்கு முன்பு 2006 இல் இந்த தொழிற்சாலை குறுகிய பாதை பெட்டிகளை மியான்மர் மற்றும் செனிகளுக்கு ஏற்றுமதி செய்துள்ளது.

## இதனையும் காண்க

* மின்சாரத் தொடருந்து உந்துபொறித் தொழிற்சாலை, மாதேபுரா
* சித்தரஞ்சன் லோகோமோடிவ் ஒர்க்ஸ், ஆசான்சோல்
* இரயில்பெட்டி இணைப்புத் தொழிற்சாலை, சென்னை

## மேற்கோள்கள்

## வெளி இணைப்புகள்
* 

பகுப்பு:இந்தியப் பஞ்சாபின் பொருளாதாரம்
பகுப்பு:இந்திய இரயில்வே
கவிதா தேவி (பத்திரிகையாளர்)

**கவிதா தேவி** (*Kavita Devi*) **கவிதா புந்தேல்கண்டி** எனவும் அறியப்படும் இவர் ஓர் இந்தியப் பத்திரிகையாளரும், செய்தித் தொகுப்பாளரும் ஆவார். *கபார் லஹரியா* என்ற அடிமட்ட பெண்ணிய செய்தி வலையமைப்பின் இணை நிறுவனராகவும் அதன் தலைமை ஆசிரியராகவும் உள்ளார். இந்திய ஆசிரியர் சங்கத்தின் உறுப்பினராக இணைந்த முதல் தலித் இவர் என்பது குறிப்பிடத்தக்கது.

## இளமை வாழ்க்கை
கவிதா தேவி உத்தரப் பிரதேசத்தின் பண்டா அருகே உள்ள குஞ்சன் பூர்வா என்ற தொலைதூர கிராமத்தில், தலித் விவசாயிகளின் குடும்பத்தில் பிறந்தார். ஆறு குழந்தைகளில் மூத்தவரான இவர், தனது 12 வயதிலேயே திருமணம் செய்து கொண்டார். முறையான கல்வியைப் பெறவில்லை. தனது கிராமத்தில் அரசு சார்பற்ற அமைப்பு ஒன்று ஒரு மையத்தைத் திறந்ததாகவும், அங்கு ஆறு மாதங்கள் விரிவாகப் படித்ததாகவும், மேலும் தனது குடும்பத்தினர் உட்பட பிற கிராமவாசிகளின் கணிசமான எதிர்ப்பிற்குப் பிறகும் தான் விரிவாகப் படித்ததாகவும் ஒரு நேர்காணலில் தேவி கூறுகிறார். இதன் விளைவாக தனது கிராமத்திலிருந்து கல்வியைப் பெற்ற முதல் பெண் இவர் என்று குறிப்பிடப்படுகிறார். பிந்தைய ஆண்டுகளில், இவர் தனது பட்டப்படிப்பை முடித்து, பத்திரிகைத் துறையில் முதுகலைப் பட்டம் பெற்றார்.

## பத்திரிக்கைப் பணி
தனது கிராமத்தில் உள்ள மையத்தால் நடத்தப்பட்டு, மகிளா தகியா என்ற சிறு பத்திரிக்கையில் பணியாற்றத் தொடங்கினார். இறுதியில் 2002 ஆம் ஆண்டில், நிரந்தர் என்ற தன்னார்வ தொண்டு நிறுவனத்தின் ஆதரவுடனும், தோரப்ஜி டாட்டா அறக்கட்டளை, இந்திய தேசிய அறக்கட்டளை மற்றும் தலித் அறக்கட்டளை ஆகியவற்றின் நிதியுதவியுடனும் இவர் மற்ற ஏழு பெண்களுடன் இணைந்து *கபர் லஹரியா* என்ற செய்தித் தாளை நிறுவினார். 2004 ஆம் ஆண்டில், செய்தித்தாளில் பணிபுரிந்த பத்திரிகையாளர்கள் கூட்டாக சிறந்த பெண் ஊடக நபர்களுக்கான சமேலி தேவி ஜெயின் விருதைப் பெற்றனர். 2014 வாக்கில், செய்தித்தாளில் ஆறு பதிப்புகள் வெளியானது. மேலும், சுமார் 40 பெண் பத்திரிகையாளர் பணிபுரிந்தனர். உத்தரப் பிரதேசம் மற்றும் பீகார் மாநிலங்களில் உள்ள புந்தேல்கண்ட் மற்றும் அவத் போன்ற வறிய கிராமப்புறங்களில் மக்களின் முதுகெலும்பாக இது மாறியதாக பிசினஸ் ஸ்டாண்டர்ட் விவரித்தது.

ஆரம்பத்தில் ஒரு தனி கள பத்திரிகையாளராக நிறுவனத்தில் பல பதவிகளில் பணியாற்றிய இவர் பண்டா பதிப்பின் ஆசிரியர், மின்னணுச் செயல்பாடுகளின் தலைவர் போன்ற பதவிகளையும் வகித்துள்ளார். இவர் *தி கவிதா ஷோ* என்ற வாராந்திர செய்தி வர்ணனை நிகழ்ச்சியையும் நடத்துகிறார். மேலும் 2019 முதல் தலைமை ஆசிரியராக இருந்து வருகிறார். அதே ஆண்டில், இவர் ஒரு டெட் பேச்சாளராக தோன்றினார். நடிகர் சாருக் கான் இவருக்கு ஒரு உத்வேகமாக இருந்ததாகக் கூறினார்.

## மேற்கோள்கள்

பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
துங்கு மூன்றாம் அமைச்சரவை

**துங்கு மூன்றாம் அமைச்சரவை** (மலாய்: *Kabinet Rahman Ketiga*; ஆங்கிலம்: *Third Rahman Cabinet*; சீனம்: 第三次拉曼内阁); என்பது மலேசியப் பிரதமர் துங்கு அப்துல் ரகுமான் தலைமையிலான மூன்றாவது அமைச்சரவை ஆகும்.

மலேசியாவில் 1964 மலேசியப் பொதுத் தேர்தல் 1964 ஏப்ரல் 25-இல் நடைபெற்றது. அதைத் தொடர்ந்து புதிய அரசாங்கத்தை அமைக்க பெர்லிஸ் புத்ரா துவாங்கு சையத் புத்ராவால் அழைப்பு விடுத்தார். அதன் பின்னர், துங்கு அப்துல் ரகுமான் மூன்றாவது துங்கு அமைச்சரவையை அமைத்தார். தேர்தலுக்கு முன்பு, துங்கு முதலாம் அமைச்சரவையை துங்கு அப்துல் ரகுமான் வழிநடத்தினார். 

இந்த மூன்றாம் அமைச்சரவை, மலேசிய விடுதலைக்குப் பின்னர், கூட்டணியின் கூறு கட்சிகளின் உறுப்பினர்களைக் கொண்ட கூட்டணி அரசாங்கத்தினால், மலேசியாவில் உருவாக்கப்பட்ட 3-ஆவது அமைச்சரவை இதுவாகும்.

இதற்கு முன்னர் மலாயாவின் முதலாவது பிரதமராக துங்கு அப்துல் ரகுமான் நியமிக்கப்பட்டதும், 1955 ஆகஸ்டு 1-ஆம் தேதி, மலாயாவின் முதலாவது அமைச்சரவை அறிவிக்கப்பட்டது. 1955-ஆம் ஆண்டு மலாயா பொதுத் தேர்தலை தொடர்ந்து துங்கு அப்துல் ரகுமான் ஒரு புதிய அரசாங்கத்தை அமைத்தார். இந்த அமைச்சரவை அவர் அமைத்த மூன்றாம் அமைச்சரவை ஆகும்.

## மூன்றாம் அமைச்சரவையின் அமைச்சர்கள்
மலேசியாவின் முதல் பிரதமர் துங்கு அப்துல் ரகுமானின் மூன்றாம் அமைச்சரவையின் உறுப்பினர்கள் பட்டியல்:

## மேலும் காண்க
* மலேசிய அமைச்சரவை
* மலேசியாவின் இரண்டாவது மக்களவை, 1964–1969
* மலேசிய அமைச்சரவைகளின் பட்டியல்
* நஜீப் இரண்டாம் அமைச்சரவை

## மேற்கோள்கள்

## வெளி இணைப்புகள்

பகுப்பு:மலேசிய அமைச்சரவை
பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
அஜ்மீர் தெற்கு சட்டமன்றத் தொகுதி

**அஜ்மீர் தெற்கு சட்டமன்றத் தொகுதி** *(Ajmer South Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. அஜ்மீர் தெற்கு, அஜ்மீர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கவிதா தேவி (மல்யுத்தம்)

**கவிதா தலால்** (*Kavita Dalal*) (பிறப்பு 20 செப்டம்பர் 1986) ஒரு இந்திய தொழில்முறை மல்யுத்த வீரர் ஆவார். இவர் 2017 மற்றும் 2021 க்கு இடையில் உலக மற்போர் மகிழ்கலை நிறுவனத்தில் **கவிதா தேவி** என்ற பெயரில் தோன்றினார்.  இவர் உலக மற்போர் மகிழ்கலை நிறுவனத்தில் மற்போரில் ஈடுப்பட்டதற்காக மிகவும் பிரபலமானவர். மேலும் அதில் மல்யுத்தம் செய்த இந்தியாவைச் சேர்ந்த முதல் பெண் தொழில்முறை மல்யுத்த வீரரரும் ஆவார். முன்பு **கவிதா தேவி** மற்றும் **ஹார்ட் கேடி** என்ற பெயர்களில் சுயாதீன சுற்றில் மல்யுத்தம் செய்தார். குறிப்பாக இந்தியாவில் கண்டம் தொடர்புடைய மல்யுத்த பொழுதுபோக்கு நிகழ்ச்சிக்காக இவர் மல்யுத்தம் செய்துள்ளார்.

## சொந்த வாழ்க்கை
ஐந்து உடன்பிறப்புகளில் ஒருவரான கவிதா தேவி தலால், இந்தியாவின் அரியானா மாநிலத்தின் ஜிந்து மாவட்டத்தின் ஜுலானா வட்டத்தில் மால்வி என்ற கிராமத்தில் பிறந்தார். 2009 இல் திருமணம் செய்து கொண்ட இவருக்கு 2010 இல் ஒரு குழந்தை பிறந்தது. அதன் பிறகு மல்யுத்த விளையாட்டை தொடர விரும்பவில்லை. ஆனால் தனது கணவரின் வற்புறுத்தலால் தொடர்ந்து விளையாடினார்.

## பளுதூக்குதல் தொழில்
தேவி, சர்வதேச போட்டியில் இந்தியாவைப் பிரதிநிதித்துவப்படுத்தியுள்ளார். 2016 தெற்காசிய விளையாட்டுப் போட்டிகளில் 75 கிலோ பிரிவில் தங்கம் வென்றார்.

## தொழில்முறை மல்யுத்த வாழ்க்கை
24 பிப்ரவரி 2016 அன்று, கவிதா தலால் ஒரு தொழில்முறை மல்யுத்த வீரராக தனது பயிற்சியைத் தொடங்க, தி கிரேட் காளியின் *கண்டங்களுக்கான மல்யுத்த பொழுதுபோக்கு* என்ற விளம்பர நிக்ழச்சியில் நுழைந்தார். தேவி ஜூன் 2016 இல் கவிதா என்ற பெயரில் விளம்பரத்திற்காக அறிமுகமானார். பி. பி. புல் புல் என்பவருடன் மோதினார். ஜூன் 25 அன்று, ஹார்ட் கேடி என்ற புதிய பெயருடன்  தோன்றினார், பி. பி. புல் புல் மற்றும் சூப்பர் கல்சா ஆகியோருக்கு எதிரான முதல் கலப்புப் போட்டியில் சாஹில் சாங்வானுடன் இணைந்து விளையாடினார். ஒரு தொழில்முறை மல்யுத்த வீரராக மாற தனது முக்கிய உத்வேகமாக தனது பயிற்சியாளர் தி கிரேட் காளியை கவிதா மேற்கோள் காட்டுகிறார்.

ஜூலை 13 அன்று, அமெரிக்க தொழில்முறை மல்யுத்த ஊக்குவிப்பு நிறுவனமான உலக மற்போர் மகிழ்கலை நிறுவனத்தால் ஊக்குவிக்கப்பட்ட *மே யங் கிளாசிக்* போட்டியின் பங்கேற்பாளர்களில் ஒருவராக அறிவிக்கப்பட்டார். ஆகஸ்ட் 28 அன்று, கவிதா முதல் சுற்றில் நியூசிலாந்தின் *தகோடா கை* என்பவரால் வெளியேற்றப்பட்டார்.

அக்டோபர் 15,2017 அன்று, தேவி ஒரு ஒப்பந்தத்தில் கையெழுத்திட்டதாக  உலக மற்போர் மகிழ்கலை நிறுவனம் அறிவித்தது. 8 ஏப்ரல் 2018 அன்று, தேவி நிறுவனம் நடத்தும் ஒரு போட்டியில் தோன்றினார். அதே நேரத்தில் நிறுவனத்தின் தொழில்முறை மல்யுத்த நிகழ்விலும் அறிமுகமானார். தொடக்கப் போட்டியில் இவர் அமெரிக்க ஐக்கிய நாடுகளின் சாரா லோகனால் வெளியேற்றப்பட்டார். ஏப்ரல் 19 அன்று, தேவி *என்எக்ஸ்டி* என்ற நேரடி நிகழ்வில் அறிமுகமானார். *தகோடா கை* மற்றும் *எசுடெஃபானி நெவெல்* ஆகியோருக்கு எதிராக கனடாவின் அலியாவுடன் இணைந்து போட்டியிட்டு தோல்வியடைந்தார். பின்னர் *மே யங் கிளாசிக்* 2018 போட்டியில் பங்கேற்றார். ஆனால் முதல் சுற்றிலேயே அமெரிக்காவின் கெய்ட்லினுக்கு எதிராக தோல்வியடைந்தார். 19 மே 2021 அன்று, தேவி உலக மற்போர் மகிழ்கலை நிறுவனத்திலிருந்து விடுவிக்கப்பட்டதாக அறிவிக்கப்பட்டது.

## வணிக முயற்சிகள்
ஜனவரி 2019 இல், இந்தியாவில் ஒரு  உலக மற்போர் மகிழ்கலை நிறுவனத்தின் போட்டியைத் தொடங்க வீரர்களைத் தேர்ந்தெடுப்பதற்கான சோதனைகளைத் தொடங்கினார்.

## இதனையும் காண்க

* சாக்சி மாலிக்

## மேற்கோள்கள்

## வெளி இணைப்புகள்

* 

பகுப்பு:இந்தியப் பெண் பாரம் தூக்கல் வீரர்கள்
பகுப்பு:வாழும் மக்கள்
பகுப்பு:1986 பிறப்புகள்
பகுப்பு:மற்போர் வீரர்கள்
ப. அரசன்

**ப. அரசன்** (*P. Arasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் சித்தக்கண்ணி கிராமத்தினைச் சேர்ந்தவர். இளங்கலை பட்டம் பெற்றுள்ள அரசன் எம். ஜி. ஆர். அதிமுக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அறந்தாங்கி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் இத்தேர்தலில் தனக்கு அடுத்தப்படியாக வந்த இந்திய தேசிய காங்கிரசு வேட்பாளர் எ. சந்திரசேகரனைவிட கூடுதலாக 20018 வாக்குகள் கூடுதலாகப் பெற்றார்.

## தேர்தல் செயல்பாடு
### 2001

## மேற்கோள்கள்

பகுப்பு:1945 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
உதயம் சண்முகம்

**உதயம் சண்முகம்** (*Udayam Shanmugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் பரிவீரமங்களம் கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள சண்முகம் திராவிட முன்னேற்றக் கழகத்தினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அறந்தாங்கி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1953 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
இந்திய மருந்தியல் ஆணையம்

**இந்திய மருந்தியல் ஆணையம்** (*Indian Pharmacopoeia Commission*) என்பது இந்திய அரசின் சுகாதாரம் மற்றும் குடும்ப நல அமைச்சகத்தின் ஒரு தன்னாட்சி நிறுவனமாகும். இது இந்தியாவில் உற்பத்தி செய்யப்படும், விற்கப்படும், நுகரப்படும் அனைத்து மருந்துகளுக்கும் தரங்களை நிர்ணயம் செய்கிறது. தரநிலைகளின் தொகுப்பு *இந்தியன் பார்மகோபியா* (IP) என்ற தலைப்பில் வெளியிடப்பட்டுள்ளது. இது *இங்கிலாந்து பார்மகோபியாவிலிருந்து* மாதிரியாகவும் வரலாற்று ரீதியாகவும் பின்பற்றப்படுகிறது. 1 திசம்பர் 2010 முதல் நடைமுறைக்கு வரும் தரநிலைகள், இந்திய மருந்தகம் 2010 (ஐபி 2010) ஆகும். இதனை 2014ஆம் ஆண்டு நவம்பர் 4 ஆம் தேதி சுகாதார அமைச்சர் குலாம் நபி ஆசாத் வெளியிட்டார். 2018ஆம் ஆண்டுக்கான மருந்தகத்தை மத்திய சுகாதாரம் மற்றும் குடும்ப நலத்துறை செயலாளர் வெளியிட்டார்.

'இந்தியன் பார்மகோபோயா' என்பதன் சுருக்கமான ஐ.பி.,  இந்திய துணைக் கண்டத்தில் உள்ள நுகர்வோருக்கு கட்டாய மருந்துப் பெயர் பின்னொட்டாகத் தெரிந்திருக்கும். இந்தியாவில் தயாரிக்கப்படும் மருந்துகள் I.P என்ற பின்னொட்டுடன் கட்டாய தனியுரிமை இல்லாத மருந்துப் பெயருடன் விவரச்சீட்டில் வெளியிடப்பட வேண்டும். இது பி.பி. பிரிட்டிஷ் பார்மகோபோயியா, யு. எசு. பி. யுனைடெட் ஸ்டேட்ஸ் (அமெரிக்க ஐய்க்கிய நாடுகள்) பார்மகோபியாவின் பின்னொட்டு போன்றது.

இந்திய மருந்தியல் ஆணையம் 1940ஆம் ஆண்டின் இந்திய மருந்துகள் மற்றும் அழகுசாதனப் பொருட்கள் சட்டத்தின்படி 1956இல் இந்திய அரசாங்கத்தின் நிர்வாக உத்தரவுகளால் நிறுவப்பட்டது.

## வெளியீட்டின் வரலாறு
முதல் மருந்தகத்தை வெளியிடுவதற்கான செயல்முறை 1944ஆம் ஆண்டில் கர்னல் ஆர். என். சோப்ரா தலைமையில் தொடங்கியது. ஐ. பி. பட்டியல் முதன்முதலில் 1946ஆம் ஆண்டில் வெளியிடப்பட்டு ஒப்புதலுக்காக முன்வைக்கப்பட்டது. தலைப்புகள் அந்தந்த வெளியீட்டு ஆண்டுகளுடன் பின்னொட்டு செய்யப்படுகின்றன. எ. கா., ஐபி 1996. பின்வரும் அட்டவணை இந்திய மருந்தகத்தின் வெளியீட்டு வரலாற்றை விவரிக்கிறது.

## மேற்கோள்கள்

பகுப்பு:இந்திய அரசுத்துறை நிறுவனங்கள்
வைட்டிலா - 6

**வைட்டிலா - 6** *(VTL 6)* எனப்படும் இந்த நெல் வகை, ஆரம்ப கலப்பினமாக  **செருவிரிப்பு** மற்றும் **IR 5** க்கு இடையில் இணைக்கப்பட்டு, பின்னர் அவற்றின் F1 தலைமுறையான ஜெயா நெல்லுடன் கலப்பினப்படுத்தப்பட்ட கேரளாவின் ஒரு புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), இந்த நெல் இரகத்தை வெளியிடபட்டதாக அறியப்படுகிறது. நடுத்தர கால அளவில் அறுவடைக்கு தயாராகும் இந்த நெல் வகை, 110 - 115 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, நடுத்தர தடித்த சிவப்பு நிறமாகும். உப்புத்தன்மை, அமிலத்தன்மை மற்றும் நீரில் மூழ்கும் தன்மைகளை தாங்கும் திறன் கொண்ட இந்நெல் இரகம்,  கடலோர உப்புப் பகுதிகளில் விரிப்பு பருவத்திற்கு பயிரிட ஏற்றது என கூறப்படுகிறது.

உள்ளூர், பிராந்தியம் மற்றும் தேசிய மட்டங்களில் நம்பிக்கைக்குரிய பயிர்களின் மதிப்பீட்டின் அடிப்படையில், கேரளாவின் முதல் உப்புத்தன்மையில் சகிப்புத்தன்மை கொண்ட, அரை உயரமான, அதிக விளைச்சல்  தரும் நெல் வகையான வைட்டிலா - 6,  அக்டோபர் 2004 இல் கேரளாவின் கடலோர உப்புப் பகுதிகளின் சாகுபடிக்காக வெளியிடப்பட்டது. மேலும் இந்நெல் இரகம், இரசாயன உரங்கள் மற்றும் தாவர பாதுகாப்பு இரசாயனங்கள் இல்லாமல் நெருக்கமான நடவு மூலம் சராசரி மகசூல், எக்டருக்கு 4,500 கிலோ ஆகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
குருஜலா ஜெகன் மோகன்

**குருஜலா ஜெகன் மோகன்** (*Gurajala Jagan Mohan*)(பிறப்பு: சனவரி 15, 1983) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி. இவர் ஒரு தொழிலதிபரும் முன்னாள் திரைப்படத் தயாரிப்பாளரும் ஆவார். இவர் சித்தூர் மாவட்டத்தில் உள்ள சித்தூர் சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியைப் பிரதிநிதித்துவப்படுத்துகிறார். தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்திருந்த 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார்.

## ஆரம்பகால வாழ்க்கை மற்றும் கல்வி
மோகன் இன்றைய ஆந்திரப் பிரதேசத்தில் உள்ள சித்தூர், குடிபாலா மண்டலத்தில் ஒரு விவசாயக் குடும்பத்தில் பிறந்தார். இவர் குருஜலா சென்னகேசவுலு நாயுடுவின் மகன். பின்னர் இவர் பெங்களூருக்குச் சென்று, அங்கு ஒரு வீட்டு மனை விற்பனையாளராகவும் மேம்பாட்டாளரகவும் இருந்தார். கல்வி நிறுவனங்களையும் உருவாக்கிய இவர் திரைப்படத் துறையிலும் கால் பதித்து, *யூனிகிராஃப்ட் மூவிஸ்* என்ற தயாரிப்பு நிறுவனத்தை நிறுவி, ஆர். பி. பட்நாயக் இயக்கிய மணலோ ஒக்காடு என்ற திரைப்படத்தைத் தயாரித்தார்.

## அரசியல் வாழ்க்கை
2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி சித்தூர் சட்டமன்றத் தொகுதியில் போட்டியிட்டு மோகன் வெற்றி பெற்றார். இவர் 88,066 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் எம். விஜயானந்த ரெட்டியை 14,604 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
கயல் (கவிஞர்)

**கயல்** (*Kayal*) இந்தியாவின் தமிழ்நாட்டைச் சேர்ந்த வேலூர் நகரத்தில் வாழும் ஒரு கவிஞர் ஆவார். 1973ஆம் ஆண்டு மார்ச்சு மாதம் 11 ஆம் தேதியன்று இவர் பிறந்தார். இவரது இயற்பெயர் கயல்விழி என்பதாகும். கல்லூரிப் பேராசிரியராகப் பணிபுரிந்து வரும் இவர் கல்வியாளர், மொழிபெயர்ப்பாளர் என்று பன்முகங்களுடன் இயங்கி வருகிறார். கவிதைகள், சிறுகதைகள், கட்டுரைகள் ஆகியவற்றை ஆங்கிலத்திலிருந்து தமிழுக்கும் தமிழிலிருந்து ஆங்கிலத்திற்குமாக மொழிபெயர்த்தும் வருகிறார். கயலின் படைப்புகள் பல்வேறு இலக்கிய, இணைய இதழ்களில் பிரசுரமாகி உள்ளன. இவர் மொழிபெயர்த்த போரொழிந்த வாழ்வு என்ற நாவலுக்கு 2024 ஆம் ஆண்டிற்கான பொள்ளாச்சி நா.மகாலிங்கம் மொழிப்பெயர்ப்பு விருதின் இரண்டாம் பரிசு வழங்கப்பட்டது.

## வாழ்க்கைக் குறிப்பு
### பிறப்பும் கல்வியும்
தமிழ்நாட்டின் வேலூர் மாவட்டத்தில் இராணுவவீரரான சிறீநாதன் மற்றும் பரமேசுவரி தம்பதியருக்கு மகளாகப் பிறந்தார். மேல்நிலைப் பள்ளி வரை வேலூரில் படித்த பின்னர் சென்னைப் பல்கலைக் கழகத்தில் இளங்கலை வணிகவியலும், முதுகலை வணிகவியலும் பயின்றார். மதுரை பல்கலைக் கழகத்தில் ஆய்வுநிறைஞர் பட்டமும், சென்னை பல்கலைக் கழகத்தில் முனைவர் பட்டமும் பெற்றார். அன்னை தெரெசா மகளிர் பல்கலைக் கழகத்தில் முதுநிலை நிர்வாகவியல் பட்டமும் , மனோன்மணியம் சுந்தரனார் பல்கலைக் கழகத்தில் முனைவர் பட்டமும் பெற்றார். இவற்றைத் தவிற புதுதில்லி நிர்வாகவியல் கல்வி நிறுவனத்தில் முதுநிலை பட்டமும், சென்னை தொழிலாளர் சட்டக் கல்வி மையத்தில் பட்டயப்படிப்பும் முடித்தார். இவரின் கணவர் பெயர் வில்லாளன் என்பதாகும்.

### தொழில்
2011 ஆம் ஆண்டு முதல் வேலூர் முத்துரங்கம் அரசினர் கலைக் கல்லூரியில் கயல் உதவிப் பேராசிரியையாக பணிபுரிந்து வருகிறார். முன்னதாக 1999ஆம் ஆண்டு வேலூரில் உள்ள ஆக்சீலியம் மகளிர் கல்லூரியில் வணிகவியல் துறை விரிவுரையாளராகப் பணியில் சேர்ந்தார். 2000 ஆம் ஆண்டு முதல் 2005ஆம் ஆண்டு வரை வேலூரில் உள்ள தனபாக்கியம் கிருட்டிணசாமி மகளிர் கல்லூரியில் வணிகவியல் துறை விரிவுரையாளராகப் பணியாற்றினார். 2006 ஆம் ஆண்டு முதல் 2010 ஆம் ஆண்டு வரை, அண்ணா பல்கலைக்கழகத்துடன் இணைக்கப் பெற்ற பொறியியல் கல்லூரிகளில் வணிக மேலாண்மையியல் துறை இயக்குனராகப் பணியாற்றினார்.

## இலக்கியச் செயல்பாடுகள்
வாசகசாலை, தமிழினி, கனலி, வனம், நடுகல் ஆகிய இணைய இதழ்களிலும், காற்றுவெளி, செம்மலர், கொலுசு, சிலம்பு ஆகிய பத்திரிகைகளிலும் கயலின் படைப்புகள் வெளிவந்துள்ளன. தமிழில் இருந்து ஆங்கிலத்தில் ஏறத்தாழ 50 கவிதைகளையும், சில சிறுகதைகளையும் மொழி பெயர்த்துள்ளார். நேரடியாக இந்தியில் இருந்து தமிழுக்கு மொழிபெயர்த்த சில கவிதைகளும் 3 சிறுகதைகளும் இணைய இதழ்களில் வெளிவந்துள்ளன.

2021ஆம் ஆண்டு வேலூரில் கோட்டைத் தமிழ் முற்றம் எனும் அமைப்பை தொடங்கினார். இந்த அமைப்பு 2020ஆம் ஆண்டு வெளிவந்த சிறந்த கவிதை நூலுக்கு ரூபாய் 20,000 பரிசுத் தொகையுடன் கூடிய விருதும், கவிஞர் தேவதேவனுக்கு வாழ்நாள் சாதனையாளர் விருதும் (ரூபாய் 50,000) வழங்கியுள்ளது. 2023ஆம் ஆண்டு சிறந்த சிறுகதை நூலுக்காக ரூ.25000 தொகையை விருதாக வழங்கியுள்ளது.

## படைப்புகள்
### கவிதை நூல்கள்
*கல்லூஞ்சல் (2015)
*மழைக்குருவி (2017)
*ஆரண்யம் (2018)
*ஆதிவாசிகள் நிலத்தில் போன்சாய் (2019)
*உயிரளபெடை (2020)

### மொழிபெயர்ப்பு நூல்கள்
*கனவு இல்லம்: அமெரிக்கச் சிறுகதைகள் (2022).
*பழைய துர்தேவதைகளும் புதிய கடவுளரும் (2022)
*போரொழிந்த வாழ்வு (2024)
*இஸ்தான்புல்லின் இரகசியக் கனவுகள் (2025)

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தமிழகக் கவிஞர்கள்
பகுப்பு:மொழிபெயர்ப்பாளர்கள்
பகுப்பு:வேலூர் மாவட்ட மக்கள்
திராங்கானு சுல்தான் இசுமாயில் நசிருதீன்

**திராங்கானு சுல்தான் இசுமாயில் நசிருதீன்**  **சுல்தான் இசுமாயில் நசிருதீன் சா இப்னி சைனல் அபிதீன் III முவாசாம் சா**; (ஆங்கிலம்: *Terengganu Sultan Ismail Nasiruddin*  *Sultan Ismail Nasiruddin Shah*; மலாய்: *Sultan Ismail Nasiruddin Shah*  *Sultan Ismail Nasiruddin Shah ibni Sultan Zainal Abidin III Mu’azzam Shah*) (24 சனவரி 1907 – 20 செப்டம்பர் 1979) என்பவர் மலேசியாவின் 4-ஆவது அரசரும்; திராங்கானு மாநிலத்தின் 16-ஆவது சுல்தானும் ஆவார். இவர் 1965 முதல் 1970 வரை மலேசியாவின் அரசராகவும் பதவி வகித்தார். 

## வாழ்க்கை வரலாறு

கோலா திராங்கானுவில் 16 மார்ச் 1906-இல் பிறந்த இவர், திராங்கானு சுல்தான் சைனல் அபிதீன் III (ஆட்சி 1881–1918) என்பவரின் ஐந்தாவது மகனாவார். இவரின் தாயார் தாய்லாந்து நாட்டைச் சேர்ந்த சிக் மைமுனா பிந்தி அப்துல்லா; முசுலிம் மதத்திற்கு மதம் மாறியவர்; 1918-இல் காலமானார். 

கோலா திராங்கானு மலாய் பள்ளியில் கல்வி பயின்ற சுல்தான் இசுமாயில் நசிருதீன், பின்னர் கோலா கங்சார் மலாய் கல்லூரிக்குச் சென்றார். 1929-ஆம் ஆண்டு, அவர் திராங்கானு மாநில நிர்வாகப் பணியில் சேர்ந்தார். 1934-ஆம் ஆண்டு, கோலா திராங்கானுவில் நில வருவாய்த் துறையின் உதவி ஆட்சிப்பணி அதிகாரியாக *(Assistant Collector of Land Revenue)* நியமிக்கப்பட்டார். 

### அரசு பதவிகள்
1935-ஆம் ஆண்டில், அவர் தன்னுடைய மூத்த சகோதரர் சுல்தான் சுலைமான் பத்ருல் ஆலாம் சாவிற்கு *(Sulaiman Badrul Alam Shah of Johor)* உதவியாளராக நியமிக்கப்பட்டார். மே 12, 1937 அன்று ஐக்கிய இராச்சியத்தின் ஆறாம் ஜோர்ஜ் முடிசூட்டு விழாவிற்கு தன்னுடைய மூத்த சகோதரர் சுலைமான் பத்ருல் ஆலாம் சாவுடன் இங்கிலாந்திற்குச் சென்றார். 

1939-இல், அவர் உயர் நீதிமன்றம் மற்றும் மேல்முறையீட்டு நீதிமன்றத்தின் பதிவாளராகப் பொறுப்பு ஏற்றார். பின்னர் அவர் நில நீதிமன்றப் பதிவாளராகவும் பணியாற்றினார். 1940-இல், அவர் தெங்கு செரி படுக்கா ராஜா *(Tengku Sri Paduka Raja)* எனும் இளவரசர் பதவிக்கு நியமிக்கப்பட்ட பின்னர், திராங்கானு மாநில அமைச்சரவையில் அமைச்சராக நியமிக்கப்பட்டார். 1941-இல், அவர் முதல் வகுப்பு நீதிபதியாக நியமிக்கப்பட்டார்; மற்றும் நவம்பர் 15, 1941 அன்று திராங்கானு மாநிலச் செயலாளராகவும் பதவி உயர்வு பெற்றார்.

### இறப்பு
சுல்தான் இசுமாயில் நசிருதீன் இரண்டு முறை மாரடைப்பினால் அவதிப்பட்டு 20 செப்டம்பர் 1979 அன்று கோலா திராங்கானு இசுதானா பதரியாவில் காலமானார். மேலும் ஒரு நாள் கழித்து கோலா திராங்கானு அரச கல்லறையில் அடக்கம் செய்யப்பட்டார். 

அவருக்குப் பிறகு அவரின் மூத்த மகன் திராங்கானு சுல்தான் மகமூத் *([[:en:Mahmud of Terengganu|Mahmud of Terengganu]])* திராங்கானு மாநிலத்தின் சுல்தானாக ஆட்சிக்கு வந்தார்.

## மேற்கோள்கள்

## மேலும் காண்க
* திராங்கானு சுல்தான்
* திராங்கானு சுல்தான் மிசான் சைனல் ஆபிதீன்
* திராங்கானு சுல்தானா நூர் சகிரா
* திராங்கானு மந்திரி பெசார்
* திராங்கானு மாநில சட்டமன்றம்

## வெளி இணைப்புகள்

பகுப்பு:திராங்கானு
பகுப்பு:மலேசிய அரச குடும்பங்கள்
பகுப்பு:1907 பிறப்புகள்
பகுப்பு:1979 இறப்புகள்
பகுப்பு:மலேசிய முசுலிம்கள்
பகுப்பு:மலேசிய அரசர்கள்
பகுப்பு:திராங்கானு
பகுப்பு:மலேசிய முடியாட்சி
பயண அருங்காட்சியகம்

**பயண அருங்காட்சியகம்** (*Payana Museum*)  என்பது இந்தியாவின் கர்நாடக மாநிலத்திலுள்ள மைசூரில் அமைந்திருக்கும் ஒரு வாகன அருங்காட்சியகமாகும்.

## வரலாறு
பயண அருங்காட்சியகம் 2024 ஆம் ஆண்டில் திறக்கப்பட்டது. டி. வீரேந்திர எக்கடே இந்த அருங்காட்சியகத்தை நிறுவினார். 

## சேகரிப்பு
அருங்காட்சியகத்தில் 69 வாகனங்கள் உள்ளன. இரண்டாம் உலகப் போரில் பயன்படுத்தப்பட்ட 1925 பியட்டு 501 ஈப்புகள் மற்றும் மைசூர் மகாராசாவுக்குச் சொந்தமான 1949 டைம்லர் டிஈ 36 ஆகியவை இவற்றில் அடங்கும். மேலும் இந்த அருங்காட்சியகத்தில் உந்துருளி, பிற இருசக்கர வாகனங்கள் காட்சிக்கு வைக்கப்பட்டுள்ளன.

## மேற்கோள்கள்

பகுப்பு:மைசூர்
பகுப்பு:கர்நாடக மாநிலத்திலுள்ள அருங்காட்சியகங்கள்
மத்திய உருளைக்கிழங்கு ஆராய்ச்சி நிறுவனம்

**மத்திய உருளைக்கிழங்கு ஆராய்ச்சி நிறுவனம்** *(ICAR - CPRI) Central potato Research Institute:*
மத்திய உருளைக்கிழங்கு ஆராய்ச்சி நிறுவனம் இந்தியாவின் இமாச்சலப்பிரதேச மாநிலத்தின் சிம்லா நகரில் அமைந்துள்ளது. இந்தியாவின் பொது இலாப நோக்கமற்ற ஆராய்ச்சி நிறுவனமாகும். இது இந்திய அரசின் வேளாண்மை மற்றும்  விவசாயிகள் அமைச்சகம் மற்றும்  இந்திய வேளாண் ஆராய்ச்சி கவுன்சிலின் கீழ் செயல்படும் ஒரு தன்னாட்சி நிறுவனமாகும். இந் நிறுவனத்தின் தற்போதைய இயக்குநர் மருத்துவர். பிரஜேஷ் சிங் ஆவார்.

## வரலாறு
உருளைக்கிழங்கு வகைகளை உருவாக்குதல் உருளைக்கிழங்கு சாகுபடியை விரிவுபடுத்துதல் மற்றும் உள்ளுர் நிலைமைகளுக்கு ஏற்ற சாகுபடி நுட்பங்களை உருவாக்குதல் ஆகியவற்றை நோக்கமாகக் கொண்டு, இந்திய அரசின் அப்போதைய ஆலோசகர் சர் ஹெர்பர்ட் ஸ்டீவர்டின் பரிந்துறையின் பேரில் ஆகஸ்ட் 1949 இல் பீகாரின் பாட்னாவில் இந்நிறுவனம் நிறுவப்பட்டது. 1956 ஆம் ஆண்டு உருளைக்கிழங்கு உற்பத்தியில் கலப்பின பணிகளை எளிதாக்குவதற்கும் விதை உருளைக்கிழங்கின் தரத்தை பராமரிப்பதற்கும் இந்த நிறுவனம் இமாச்சலப் பிரதேசத்தின் சிம்லாவிற்கு மாற்றப்பட்டது. மேலும் இது ஏப்ரல் மாதம் 1966 இல் இந்திய வேளாண் ஆராய்ச்சி கவுன்சிலுக்கு மாற்றப்பட்டது.  பராமரிப்பதற்கும் இந்த நிறுவனம் இலாச்சலப் பிரதேசத்தின் சிம்லாவிற்கு மாற்றப்பட்டது.

## பிராந்திய நிலையங்கள்
* பிராந்திய நிலையம், மோடிபுரம் மீரட், (உ.பி)
* பிராந்திய நிலையம், சலந்தர், (பஞ்சாப்)
* பிராந்திய நிலையம், பாட்னா, (பீகார்)
* பிராந்திய நிலையம், குவாலியர் (ம. பி)
* பிராந்திய நிலையம், சில்லாங், (மேகாலயா)
* பிராந்திய நிலையம், ஊ்ட்டி, (தமிழ்நாடு)
* பிராந்திய நிலையம், குஃப்ரி-ஃபாகு பிரிவு, (சிம்லா எச்.பி)
* பிராந்திய நிலையம், ராஜ்குரு நகர் புனே, (மகாராட்டிரம்)

## மேற்கோள்கள்


## வெளி இணைப்புகள்
* Official website of CPRI Shimla

பகுப்பு:இந்தியாவில் உள்ள அறிவியல் நிறுவனங்கள்
காமாக்யா பிரசாத் தாசா

**காமாக்யா பிரசாத் தாசா** (*Kamakhya Prasad Tasa*)(பிறப்பு: சூன் 1,1975) என்பவர் இந்திய அரசியல்வாதியும் தற்போது இந்திய நாடாளுமன்ற மக்களவை உறுப்பினராகவும், 2023 முதல் பாரதிய ஜனதா கட்சி (பாஜக) தேசிய செயலாளராகவும் உள்ளார். இவர் 2014 முதல் 2019 வரை ஜோர்ஹாட் மக்களவைத் தொகுதியின் உறுப்பினராகவும், 2013 முதல் 2017 வரை அசாமில் பாஜகவின் மாநில துணைத் தலைவராகவும் இருந்தார். வலுவான மற்றும் கணிசமான பின்தொடர்பவர்களைக் கொண்ட ஒரு வலிமையான தலைவராக காமாக்யா பிரசாத் தாசா கருதப்படுகிறார். அசாம் முழுவதும் குடியேறிய பல்வேறு சாதி குழுக்களில், குறிப்பாக மாநிலத்தின் தேயிலைத் தோட்டங்களில் வேலை தேடி வந்தவர்களில் பாஜகவின் செல்வாக்கு வளர்ந்து வருவதற்கு இவர் பெருமைப்படுகிறார். இந்தியாவின் வடகிழக்கு பகுதி முழுவதிலும் பாரதிய ஜனதா கட்சியின் (பிஜேபி) வெற்றிக்கு, அசாமின் தற்போதைய முதலமைச்சரான வடகிழக்கு ஜனநாயகக் கூட்டணியின் ஒருங்கிணைப்பாளர் இமந்தா பிசுவா சர்மாவுடன் ஒரு கட்சித் தலைவராக இவரது பங்கு முக்கியமானது. 

## ஆரம்பகால வாழ்க்கை
அசாமின் தேயிலை பழங்குடியினத்தைச் சேர்ந்த காமாக்யா பிரசாத் தாசா, அசாமின் ஜோர்ஹாட்டில் உள்ள ஹட்டிகர் தேயிலை தோட்டத்தில் தேவராம் தாசாவுக்கு மகனாகப் பிறந்தார். இவர் திப்ருகர் பல்கலைக்கழகத்தின் கீழ் அசாமின் ஜோர்ஹாட்டில் உள்ள ஜெகந்நாத் பரூவா கல்லூரி அரசியல் அறிவியலில் முதுகலைப் பட்டம் பெற்றார்.

## அரசியல் வாழ்க்கை
காமாக்யா பிரசாத் தாசா அசாமின் ஜோர்ஹாட் மக்களவைத் தொகுதியிலிருந்து 16ஆவது மக்களவைத் தேர்தலில் நாடாளுமன்ற உறுப்பினராக தேர்ந்தெடுக்கப்பட்டபோது இந்தியாவின் தேசிய அரசியலில் வெளிச்சத்திற்கு வந்தார்.  2014 முதல் 2019 வரை மக்களவையிலிருந்த காலத்தில் பல்வேறு குழுக்களில் உறுப்பினராக இருந்துள்ளார். செப்டம்பர் 1, 2014 முதல் ஆகத்து 31, 2017 வரை பெட்ரோலியம் மற்றும் இயற்கை எரிவாயு நிலைக் குழுவில் உறுப்பினராக இருந்தார். 2014 செப்டம்பர் 15 முதல் 16ஆவது மக்களவைக் காலம் கலைக்கப்படும் வரை, வடகிழக்கு பிராந்திய மேம்பாட்டு அமைச்சகத்தின் ஆலோசனைக் குழு உறுப்பினராகவும், தனியார் உறுப்பினர்களுக்கான மசோதாக்கள் மற்றும் தீர்மானங்களுக்கான குழுவில் உறுப்பினராகவும் பணியாற்றி வருகிறார். செப்டம்பர் 1, 2017 அன்று அமைக்கப்பட்ட கிராமப்புற மேம்பாட்டுக்கான நிலைக்குழுவில் உறுப்பினராகவும் இருந்தார். 8 பிப்ரவரி 2017 அன்று இவர் தேசிய சணல் வாரியத்தின் உறுப்பினராக ஆனார்.

காமாக்யா பிரசாத் தாசா 2019 சூன் மாதம் அசாமிலிருந்து மாநிலங்களவைக்கு போட்டியின்றி தேர்ந்தெடுக்கப்பட்டார். 1991 முதல் தொடர்ந்து ஐந்து முறை மாநிலங்களவையில் அசாமை பிரதிநிதித்துவப்படுத்தி வந்த இந்தியாவின் முன்னாள் பிரதமர் மன்மோகன் சிங்கின் பதவிக்காலம் முடிவடைந்ததால் இந்த இடம் காலியானது.

தாசா 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் காசிரங்கா மக்களவைத் தொகுதியில் போட்டியிட்டு நாடாளுமன்ற மக்களவையின் உறுப்பினர் ஆனார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:அசாமிய அரசியல்வாதிகள்
பகுப்பு:பாரதிய ஜனதா கட்சித் தேசியத் தலைவர்கள்
ஆரம்ப மின் வழங்கல்

**ஆரம்ப மின் வழங்கல்** *( Jump Start )* ஒரு வாகனத்தின் மின்கலம் முழுமையாக மின்சாரம் இழந்தால், அந்த வாகனத்தின் இயந்திரம் தொடங்காது. இந்நிலையில் மற்றொரு வாகனத்தின் செயலில் உள்ள மின்கலத்திலிருந்து மின்சாரம் பெறும் முறையை ஆரம்ப மின் வழங்கல் அல்லது மின் உதவி துவக்கம் என அழைக்கப்படுகிறது. இந்த முறை பொதுவாக “ஜம்ப் ஸ்டார்ட் / Jump Start” என ஆங்கிலத்தில் அழைக்கப்படுகிறது.

உதவி துவக்கம் செய்யும் போது, ஒரு நன்கு செயல்படும் வாகனத்தின் மின்கலத்திலிருந்து மின்சாரம் இல்லாத வாகனத்திற்கு நேரடியாக மின்சாரம் வழங்கப்படுகிறது. இதற்காக இரட்டை மின்கம்பிகள் (“ஜம்பர் கம்பிகள்-Jumper Cable”) பயன்படுத்தப்படுகின்றன. இந்த கம்பிகளின் ஒரு முனை செயலில் உள்ள மின்கலத்துடன் இணைக்கப்படும்; மற்ற முனை மின்சாரம் இல்லாத வாகனத்தின் மின்கலத்துடன் இணைக்கப்படும். இதன் மூலம் தேவையான மின்சாரம் கடந்து, இயந்திரம் துவங்கும். இயந்திரம் துவங்கிய பிறகு, வாகனத்தின் உள் மின்சார உற்பத்தி அமைப்பு (Alternator) மின்கலத்தை மீண்டும் நிரப்பும்.

உதவி துவக்கம் செய்யும்போது சில பாதுகாப்பு நடைமுறைகள் கடைப்பிடிக்கப்பட வேண்டும். மின்கலத்தின் குறியீடுகள் தவறாக இணைக்கப்படக் கூடாது. சிவப்பு நிற கம்பி நேர்ம்ம திசையில் (பாசிட்டிவ்) இணைக்கப்பட வேண்டும். கருப்பு நிற கம்பி எதிர்ம்ம திசையில் (நெகட்டிவ்) இணைக்கப்பட வேண்டும். மேலும், மின்கலத்தின் அருகில் தீப்பொறி அல்லது புகை உருவாகும் பொருட்கள் வைக்கக் கூடாது, ஏனெனில் மின்கலத்திலிருந்து உமிழும் வாயு வெடிக்கும் அபாயம் உண்டு.

இந்த முறை தற்காலிகமான தீர்வாகப் பயன்படும். மின்கலம் பழுதடைந்திருந்தால், அதை மாற்றி புதிய மின்கலத்தை பொருத்துவது நிலையான தீர்வாகும்.

மற்றொரு வாகனத்தைப் பயன்படுத்தாமல், தனிப்பட்ட மின்கலத் தூண்டி (Jump starter) அல்லது மின்னேற்றி (Battery charger) மூலமாகவும் வாகனத்தை இயக்க முடியும்.

## மிகவும் குளிர்ந்த நாடுகள்
மிகக் குறைந்த வெப்பநிலையில், ஊர்தியின் மின்கலத்தினுள் நிகழும் இரசாயனச் செயல்பாடுகள் (வேதியியல் மாற்றங்கள்) மெதுவாகிவிடுகின்றன.  இதன் விளைவாக, மின்கலத்தின் ஆற்றல் (சக்தி) குறைகிறது. இந்தச் சூழ்நிலையில், ஊர்தியை இயக்கத் (ஸ்டார்ட் செய்யத்) தேவையான முழு மின்சாரத்தையும் அதனால் வழங்க முடிவதில்லை.  குளிர்ச்சி அதிகமாகும்போது, இயந்திரத்தினுள் உள்ள எண்ணெய் (உராய்வைத் தடுக்கும் திரவம்) கெட்டியாகிவிடுகிறது.  இந்த கெட்டியான எண்ணெயைத் தாண்டி, இயந்திரத்தைச் சுழற்றி, அதைச் செயல்பட வைக்க அதிகப்படியான ஆற்றல் தேவைப்படுகிறது.  எனவே, குறைவான ஆற்றல் கொண்ட மின்கலம், அதிக ஆற்றல் தேவைப்படும் இயந்திரத்தை இயக்க முயற்சிக்கும்போது, அது சோர்வடைந்து (தோல்வியடைந்து) விடுகிறது. இதனால், ஊர்தியை மீண்டும் இயக்க, வேறொரு ஊர்தியின் அல்லது கருவியின் மின் உதவியை நாட வேண்டியுள்ளது.

## மேற்கோள்கள்

பகுப்பு:தானுந்து தொழில்நுட்பம்
பகுப்பு:விசைப்பொறிகள்
யோயோ

**யோயோ** (*Yoyo*) என்பது உலகின் மிக நீண்ட காலம் வாழ்ந்த  சிறைபிடிக்கப்பட்ட ஓர் ஆப்பிரிக்க யானையாகும். பார்சிலோனா விலங்குக்காட்சி சாலையில் தோராயமாக 54 வயதில் இந்த யானை இறந்தது.

## வாழ்க்கைக் குறிப்பு
மிருகக்காட்சிசாலைக்கு வருவதற்கு முன்பு, 2009 ஆம் ஆண்டு சர்க்கசில் நேரத்தை செலவிட்ட யோயோ மீட்கப்பட்டது. இதனால் சிறப்பு சிகிச்சை தேவைப்படும் உடல் மற்றும் உளவியல் காயங்கள் இதற்கு  ஏற்பட்டன.

எசுப்பானிய அரசாங்கத்துடன் இணைந்து மையம் பங்கேற்கும் பன்னாட்டு இனங்கள் பாதுகாப்புத் திட்டத்தின் ஒரு பகுதியாக 2009 ஆம் ஆண்டு மிருகக்காட்சிசாலைக்கு யோயோ யானை வந்தது. சரியான பிறந்த தேதி தெரியவில்லை என்றாலும், யோயோ 54 வயதுக்கு மேற்பட்டது  என்று மதிப்பிடப்பட்டுள்ளது. யானை  இனத்தின் சராசரி ஆயுட்காலம் 39 ஆண்டுகள் ஆகும். யோயோ  பார்சிலோனா விலங்குக் காட்சி சாலையில் இரண்டு யானைகளுடன் வாழ்ந்தது. இரண்டு வயதான யானைகளான சுசி மற்றும் புல்லியுடன் ஒரு ஒருங்கிணைந்த குழுவில் யோயோ இருந்தது. இந்த இரண்டும் சிறப்பு சிகிச்சையைப் பெற்று யோயோவுடன் மிகவும் நெருக்கமாக வாழ்ந்தன.  2024ஆம் ஆண்டு திசம்பர் மாதம் 28ஆம் தேதி யோயோ இறந்தது.

## மேற்கோள்கள்

பகுப்பு:விலங்குகள்
பகுப்பு:யானைகள்
பகுப்பு:எசுப்பானியா
பூமன்யு

**பூமன்யு** (*Bhumanyu*) (சமசுகிருதம்:भूमन्यु),  சந்திர குல மன்னராக பரதனின் மகனும், துஷ்யந்தனின் பேரனும் ஆவார். மன்னர் பூமன்யுவின் வழித்தோன்றல்கள் குறித்து மகாபாரதத்தின் ஆதி பருவத்தில் கூறப்பட்டுள்ளது.

## தொன்ம வரலாறு
மகாபாரதததில் மன்னர் பூமன்யுவின் தோற்றம் குறித்து இரு விதமாகக் குறிப்பிட்டுள்ளது. ஒரு இடத்தில் 
காசி நாட்டு மன்னர் சர்வசேனனின் மகளான சுனந்தாவை மணந்த மன்னர் பரதன் பூமன்யுவை பெற்றார் எனக்குறிப்பிடுகிறது. அதே மகாபாரத்தில் முனிவர் பாரத்துவாசர் உதவியுடன் மன்னர் பரதன் செய்த வேள்வியின் பலனாக  பூமன்யுவை பெற்றெடுத்தார் எனக்குறிப்பிடுகிறது. 

மன்னர் பரதனின் ஓய்வு காலத்திற்குப் பின் பூமன்யு அரியணையில் அமர்ந்தார். பூமன்யுவின் மனைவி புஷ்கரணி மூலம் ஆறு குழந்தைகள் பிறந்தது.பூமன்யுவின் இறப்பிற்குப் பின் அவரது மகன் சுகோத்திரன் அரியணை ஏறினார்.

## மேற்கோள்கள்

பகுப்பு:சந்திர குல மன்னர்கள்
எர்பியம்(III) கார்பனேட்டு

**எர்பியம்(III) கார்பனேட்டு** (*Erbium(III) carbonate*) என்பது Er2(CO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
எர்பியம்(III) ஆக்சைடும் முக்குளோரோ அசிட்டிக் அமிலமும் வினைபுரிவதன் மூலம் உருவாகும் எர்பியம்(III) முக்குளோரோ அசிட்டேட்டை வெப்பச் சிதைவுக்கு உட்படுத்தி எர்பியம் கார்பனேட்டை உருவாக்க முடியும்.

:Er2O3 + 6 CCl3CO2H -> 2 Er(CCl3CO2)3 + 3 H2O
:2 Er(CCl3CO2)3 -> Er2(CO3)3 + உடன் விளைபொருள்கள்

## பண்புகள்
எர்பியம் கார்பனேட்டை சூடாக்கும் போது வெப்பத்தில் சிதைவடைந்து எர்பியம்(III) ஆக்சைடாக மாறுகிறது.

:Er2(CO3)3 → Er2O3 + 3 CO2

எர்பியம் கார்பனேட்டைத் தேர்ந்தெடுத்து சராசரியாக 36 நானோமீட்டர் அளவுள்ள துகள்களாக வீழ்படிவாக்க முடியும் என்பதால், எர்பியம் ஆக்சைடின் நானோ துகள்களை உருவாக்க இதைப் பயன்படுத்தலாம். 10 நானோமீட்டர் முதல் 20 நானோமீட்டர் வரையிலான சிறிய அளவுகளும் உருவாக்கப்பட்டதாகப் பதிவாகியுள்ளன. 

எர்பியம்(III) கார்பனேட்டு தண்ணீரில் குறைந்த கரைதிறனைக் கொண்டுள்ளது, ஆனால் பெர்குளோரிக் அமிலம் போன்ற அமிலங்களில் கரைகிறது.

இது மூன்று கார்பனேட்டு அயனிகளை இழப்பதன் மூலம் இடுக்கி இணைப்பு மூலம்  தெனாயில்டிரைபுளோரோ அசிட்டோனுடன் வினைபுரிகிறது.

## மேற்கோள்கள்

பகுப்பு:எர்பியம் சேர்மங்கள்
பகுப்பு:கார்பனேட்டுகள்
குளோரியா மொகந்தி

**குளோரியா மொகந்தி** (*Gloria Mohanti*) (27 ஜூன் 1932-11 டிசம்பர் 2014) ஒடிசா திரைப்படத்துறையிலும், நாடகங்களிலும் பணியாற்றிய ஓர் நடிகை ஆவார். ஒடியத் திரைப்படங்களுக்கு இவர் அளித்த பங்களிப்புக்காக 1994-இல் “ஜெயதேவர் புரஸ்கார்” என்ற மாநிலத்தின் மிக உயர்ந்த விருதும், 1992 ஆம் ஆண்டில் ஒடிசா சங்கீத நாடக அகாதமி விருதும் அளிக்கப்பட்டது. சிரேஜன் என்ற கலாச்சார அமைப்பு 2011 ஆம் ஆண்டிற்கான கேளுச்சரண மகோபாத்திரா விருதை வழங்கியது. 2012 ஆம் ஆண்டில் குங்கூர் என்ற  அமைப்பு வாழ்நாள் சாதனையாளர் விருதை வழங்கியது.

## ஆரம்பகால வாழ்க்கை
மிக இளம் வயதிலேயே, குளோரியா தனது அத்தை மற்றும் நடிகை அனிமா பெதினியிடமிருந்து நடனம் மற்றும் இசையைக் கற்றுக் கொண்டார். குரு கேளுச்சரண் மகோபாத்ராவின் கீழ் ஒடிசி நடனத்தை கற்றுக்கொண்டார். கட்டக்கிலுள்ள தேசிய இசை சங்கத்தில் இசையில் பயிற்சி பெற்றார். பாலகிருஷ்ண தாஸ் மற்றும் புவனேசுவர் மிஸ்ரா போன்ற புகழ்பெற்ற பாடகர்களால் இவர் வழிநடத்தப்பட்டார்.

குளோரியா மொகந்தி ஒரு விளையாட்டு வீராங்கனையும் ஆவார். 1957 முதல் 1960 வரை மாநில மகளிர் கைப்பந்தாட்ட அணியை பிரதிநிதித்துவப்படுத்தினார்.

## தொழில் வாழ்க்கை
அனைத்திந்திய வானொலியில் ஒரு பாடகராக தனது வாழ்க்கையைத் தொடங்கிய குளோரியா, 20 ஆண்டுகளுக்கும் மேலாக தொடர்ந்து அந்த அமைப்பின் ஒரு பகுதியாக இருந்தார். 1944 ஆம் ஆண்டில், 'பாட்டா' என்ற நாடகத்தின் மூலம் நாடகத்தில் அறிமுகமாகி ஒரு முன்னணி நடிகையாக நடித்தார். 1949 ஆம் ஆண்டில்,  ஸ்ரீ ஜெகந்நாத் என்ற ஒடியத் திரைப்படதில் ஒரு பாத்திரத்தில் நடிக்கஇவருக்கு வாய்ப்பு வழங்கப்பட்டது. கோபால் கோஷுக்கு இணையாக லலிதா என்ற இவரது பாத்திரம் இவருக்கு புகழைக் கொண்டு வந்து ஒரு முன்னணி நடிகையாக இவரை நிலைநிறுத்தியது.

தனது நாடக வாழ்க்கையில், ஒடியா, இந்தி, பெங்காலி, உருது மற்றும் ஆங்கிலம் ஆகிய மொழிகளில் 100-க்கும் மேற்பட்ட நாடகங்களில் நடித்துள்ளார். இந்த நாடகங்கள் பல்வேறு இந்திய நகரங்களிலும் அரங்கேற்றப்பட்டன. *ஜிபாகு தேபி நஹி*, *தாகுரா காரா*, *சாரா அகாஷா* மற்றும் *பனதா கனி* போன்ற ஒடியத் தொலைக்காட்சி தொடர்களிலும் நடித்துள்ளார்.

## இறப்பு
பக்கவாதத்தால் பாதிக்கப்பட்டு சிகிச்சை பெற்று வந்த குளோரியா டிசம்பர் 11,2014 அன்று இறந்தார்.

## மேற்கோள்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:2014 இறப்புகள்
பகுப்பு:1932 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:ஒடிசி நடனக் கலைஞர்கள்
பகுப்பு:இந்தியத் திரைப்பட நடிகைகள்
சால்வன்

**சால்வன்** (*Śālva*) (சமசுகிருதம்:शाल्व), மன்னர் சால்வன் குறித்து மகாபாரதம் மற்றும் பாகவத புராணங்களில் குறித்துள்ளது. காசி நாட்டு இளவரசிகளான அம்பா,  அம்பிகா மற்றும் அம்பாலிகா ஆகியோரின்  சுயம்வரம் நடந்தபோது, அங்கிருந்த மன்னர்களையும், இளவரசர்களையும் தோற்கடித்து, இம்மூன்று இளவரசிகளை, பீஷ்மர் அவர்களது விருப்பத்துக்கு மாறாகக் கூட்டிச் சென்றார். அவர், இப்பெண்களை அஸ்தினாபுரத்து மன்னனும் தமது தம்பியுமான  விசித்திரவீரியனுக்கு மணமுடித்துக் கொடுப்பதற்காக சத்யவதியிடம் ஒப்படைத்தார்.

இளவரசி அம்பா  மன்னர் சால்வனிடம் தனது மனதைப் பறிகொடுத்திருந்ததாக பீஷ்மரிடம் தெரிவிக்கிறாள். அதை அறிந்த விசித்திரவீரியன் அவளை மணந்துகொள்ளாமல் அவளது தங்கைகள் இருவரையும் மட்டும் மணந்து கொண்டான். அம்பா தான் விரும்பிய சால்வனை நாடிச் சென்றாள். மன்னர் சால்வனோ, பீஷ்மர் தன்னைத் தோற்கடித்து அவளைக் கூட்டிச் சென்றதனால் அவளை ஏற்றுக்கொள்ள மறுத்துவிட்டான்.

மன்னர் சால்வன் *சௌபா* என்ற பறக்கும் நகரத்திற்கும், சிசுபாலனுடனான நட்புக்கும் பெயர் பெற்றவர். சிசுபாலனின் மரணத்திற்குப் பழிவாங்க சால்வன் துவாரகை நகரத்தை முற்றுகையிட தனது மாயாஜால பறக்கும் சௌபா நகரத்தைப் பயன்படுத்தினார். இறுதியில், நீண்ட சண்டைக்குப் பிறகு கிருஷ்ணர் சால்வனைப் போரில் கொன்றார் .
## மேற்கோள்கள்

பகுப்பு:மகாபாரதக் கதை மாந்தர்கள்
இராமச்சந்திரப்பூர் சட்டமன்றத் தொகுதி

**இராமச்சந்திரப்பூர் சட்டமன்றத் தொகுதி** (*Ramchandrapur Assembly Constituency*) இந்தியாவின் ஒடிசா மாநிலத்திலுள்ள கேந்துசர் மாவட்டத்தைச் சேர்ந்த ஒரு சட்டமன்றத் தொகுதியாகும். 1961 ஆம் ஆண்டில் இத்தொகுதி நிறுவப்பட்டது. 2008 ஆம் ஆண்டில் ஒழிக்கப்பட்டது. 2008ஆம் ஆண்டு மேற்கொள்ளப்பட்ட  எல்லை மறுசீரமைப்பிற்குப் பிறகு, இப்பகுதி தெல்கோய் சட்டமன்றத் தொகுதியுடன் இணைக்கப்பட்டது.

## தேர்ந்தெடுக்கப்பட்ட உறுப்பினர்கள்
1961 ஆம் ஆண்டு முதல் 2008ஆம் ஆண்டு வரை, 11 தேர்தல்கள் நடத்தப்பட்டன.

இராமச்சந்திரப்பூர் சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:

## மேற்கோள்கள்

பகுப்பு:ஒடிசா சட்டமன்றத் தொகுதிகள்
பகுப்பு:கேந்துஜர் மாவட்டம்
பிங்கா சட்டமன்றத் தொகுதி

**பிங்கா சட்டமன்றத் தொகுதி** (*Binka Assembly constituency *) இந்தியாவின் ஒடிசா மாநிலத்திலுள்ள சுபர்ணப்பூர் மாவட்டத்தைச் சேர்ந்த ஒரு சட்டமன்றத் தொகுதியாகும். 1951 ஆம் ஆண்டில் இத்தொகுதி நிறுவப்பட்டது. 1957 ஆம் ஆண்டில் ஒழிக்கப்பட்டது. 1961ஆம் ஆண்டு மீளமைக்கப்பட்டு 2008 ஆம் ஆண்டில் மீண்டும் ஒழிக்கப்பட்டது. 2008ஆம் ஆண்டு மேற்கொள்ளப்பட்ட  எல்லை மறுசீரமைப்பிற்குப் பிறகு, இப்பகுதி பிர்மகாராச்பூர் சட்டமன்றத் தொகுதியுடன் இணைக்கப்பட்டது.

## தேர்ந்தெடுக்கப்பட்ட உறுப்பினர்கள்
1951 ஆம் ஆண்டு முதல் 2008ஆம் ஆண்டு வரை, 12 தேர்தல்கள் நடத்தப்பட்டன.

பிங்கா சட்டமன்றத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்:

## மேற்கோள்கள்

பகுப்பு:ஒடிசா சட்டமன்றத் தொகுதிகள்
பகுப்பு:சுபர்ணபூர் மாவட்டம்
இராம் சுவரூப் லம்பா

**இராம் சுவரூப் லம்பா** *(Ramswaroop Lamba)* என்பவர் பாரதிய ஜனதா கட்சியை சேர்ந்த ஒரு இந்திய அரசியல்வாதி மற்றும் இராசத்தானின் நசீராபாத் சட்டமன்றத் தொகுதியின் சட்டமன்ற உறுப்பினர் ஆவார்.

இவரின் தந்தை சன்வர்லால் ஜாட் ஆவார். பேராசிரியராக பணியாற்றிய இவர் அரசியல்வாதியாக மாறினார். ஐந்து முறை சட்டமன்ற உறுப்பினராகவும், முன்னாள் மத்திய அமைச்சராகவும் பணியாற்றியுள்ளார்.

## மேற்கோள்கள்


பகுப்பு:வாழும் மக்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்